text: [{"text_idx": "#000002", "text": "Aap ki yaad aati rahi raat bhar.."}, {"text_idx": "#000003", "text": "Aap ki yaad aati rahi raat bhar,\nChandni dil dukhaati rahi raat bhar,"}, {"text_idx": "#000004", "text": "Gaah jalti hui gaah bujhti hui,\nSham-e-ghamm jhilmilaati rahi raat bhar,"}, {"text_idx": "#000005", "text": "Koi khushbu badalti rahi pairahann,\nKoi tasveer gaati rahi raat bhar,"}, {"text_idx": "#000007", "text": "Jo na aaya usay koi zanjeer-e-dar,\nHar sadaa par bulaati rahi raat bhar,"}, {"text_idx": "#000008", "text": "Ek umeed se dil behelta raha,\nIk tamanna sataati rahi raat bhar.."}, {"text_idx": "#000010", "text": "Koi halat nahin, yeh halat hai.."}, {"text_idx": "#000011", "text": "Koi halat nahin, yeh halat hai,\nYeh to ashob-naak suurat hai,"}, {"text_idx": "#000013", "text": "Tujh se yeh gaah-gaah ka shikwa,\nJab talak hai bassaa ghaneemat hai,"}, {"text_idx": "#000015", "text": "Tu bhi ae shakss kya kare akhir,\nMujh ko sar phorrne ki aadat hai,"}, {"text_idx": "#000016", "text": "Ab nikal aao apne andar se,\nGhar main samaan ki zaroorat hai,"}, {"text_idx": "#000017", "text": "Hum ne jana to hum ne yeh jana,\nJo nahin hai woh khuubsurat hai,"}, {"text_idx": "#000018", "text": "Khawhishen dil ka sath chorr gayin,\nYeh aziyat bari aziyat hai,"}, {"text_idx": "#000019", "text": "Log masroof jante hain mujhe,\nYaan mera gham hi meri fursat hai,"}, {"text_idx": "#000020", "text": "Aaj ka din bhi aish se guzra,\nSar se paa tak badan salamat hai.."}, {"text_idx": "#000023", "text": "Kitne aish se rehte hon ge kitne itraate hon ge,\nJaane kese log woh hon ge jo us ko bhaate hon ge,"}, {"text_idx": "#000024", "text": "Shaam huye khush-bash yahan ke mere paas aa jate hain,\nMere bujhne ka nazaara karne aa jate hon ge,"}, {"text_idx": "#000025", "text": "Woh jo na aanay wala hai na us se mujh ko matlab tha,\nAanay walon se kya matlab aatay hain aatay hon ge,"}, {"text_idx": "#000026", "text": "Us ki yaad ki baad-e-sabaa main aur to kya hota hoga,\nYunhi mere baal hain bikhre aur bikhar jaate hon ge,"}, {"text_idx": "#000027", "text": "Yaaro kuch to zikr karo us ki qayamat banhon ka,\nWoh jo simat-te hon ge un main woh to mar jaate hon ge,"}, {"text_idx": "#000028", "text": "Mere saans ukharrte hi sab bain karen ge royen ge,\nYaani mere baad bhi yaani saans liye jaate hon ge.."}, {"text_idx": "#000034", "text": "Ehsas ki suuli pe lattak jata hoon aksar,\nMain jabr-e-musalsal ki shikayet nahin karta,"}, {"text_idx": "#000043", "text": "Insha ji utho ab kuuch karo.."}, {"text_idx": "#000044", "text": "Insha ji utho ab koooch karo is sheher main jee ko lagana kya,\nWehshi ko sukoon se kya matlab jogi ka nagar main thikaana kya,"}, {"text_idx": "#000045", "text": "Is dil ke dareeda daaman ko dekho to sahi socho to sahi,\nJis jholli main sau chhaid huye us jholli ka phailaana kya,"}, {"text_idx": "#000046", "text": "Shabb-beeti chaand bhi doob chala zanjeer parri darwaaze main,\nKyun dair gaye ghar aaye ho sajni se karo ge bahaana kya,"}, {"text_idx": "#000047", "text": "Phir hijr ki lambi raat miyan sanjog ki to yehi ek gharri,\nJo dil main hai labb par aanay do sharmaana kya ghabraana kya,"}, {"text_idx": "#000048", "text": "Us roz jo un ko dekha hai ab khawb ka aalam lagta hai,\nUs roz jo un se baat hui woh baat bhi thi afsaana kya,"}, {"text_idx": "#000049", "text": "Us hussn ke sache moti ko hum dekh saken par chhuu na saken,\nJisse dekh saken par chhuu na saken woh daulat kya woh khazaana kya,"}, {"text_idx": "#000050", "text": "Jab sheher ke log na rasta dain kyun ban main na ja bisraam kare,\nDeewaanon ki si na baat kare to aur kare deewana kya.."}, {"text_idx": "#000054", "text": "Tera firaaq jan-e-jan aish tha kya mere liye,\nYaani tere firaaq main khoob sharab pee gayi,"}, {"text_idx": "#000055", "text": "Tere visaal ke liye apne kamaal ke liye,\nHalat-e-haal dil ke thi kharaab aur kharaab ki gayi,"}, {"text_idx": "#000056", "text": "Us ki umeed-e-naaz ka hum se yeh maan tha ke aap,\nUmar guzaar dijiye umar guzaar di gayi,"}, {"text_idx": "#000057", "text": "Ek hi haadsa to hai aur woh ke aaj tak,\nBaat nahin kahi gayi baat nahin suni gayi,"}, {"text_idx": "#000058", "text": "Baad main tere jan-e-jan dil main raha ajab samaan,\nYaad rahi teri yahan phir teri yaad bhi gayi,"}, {"text_idx": "#000059", "text": "Us ke badan ko numuud hum ne sukhan main aur phir,\nUs ke badan ke vaastay aik qabaa bhi see gayi,"}, {"text_idx": "#000060", "text": "Naf piyaale ki teri yaad ajab sahi gayi,"}, {"text_idx": "#000061", "text": "Kehni hai mujh ko ek baat aap se yaani aap se,\nAap ke shehere-vassl main lazzat-e-hijar bhi gayi,"}, {"text_idx": "#000064", "text": "Zindagi ke jitne darwaaze hain.."}, {"text_idx": "#000067", "text": "Zabt kar ke hansi ko bhool geya.."}, {"text_idx": "#000069", "text": "Ajnabi ajnabi ko bhool geya,"}, {"text_idx": "#000071", "text": "Sab daleelen to mujh ko yaad rahin,\nBehss kya thi ussi ko bhool geya main,"}, {"text_idx": "#000072", "text": "Kyun na ho naaz is zehaanat par,\nEk main har kisi ko bhool geya,"}, {"text_idx": "#000075", "text": "Kya qayamat hui agar ik shakhss,\nApni khush-qismati ko bhool geya,"}, {"text_idx": "#000076", "text": "Sab buray mujh ko yaad rehte hain,\nJo bhalaa tha usii ko bhool geya,"}, {"text_idx": "#000077", "text": "Un se vaada to kar liya lekin,\nApni kam-fursati ko bhool geya,"}, {"text_idx": "#000080", "text": "Us ne goya mujhi ko yaad rakha,\nMain bhi goya usi ko bhool geya,"}, {"text_idx": "#000081", "text": "Yaani tum woh ho waqeyi ? Hadh hai,\nMain to sach-much sabhi ko bhool geya,"}, {"text_idx": "#000082", "text": "Ab to har baat yaad rehti hai,\nGhaliban main kisi ko bhool geya,"}, {"text_idx": "#000083", "text": "Us ki khushiyon se jalne wala Jaun,\nApni eeza-dahi ko bhool geya.."}, {"text_idx": "#000085", "text": "Kabhi kabhi mere dil main khayaal ata hai.."}, {"text_idx": "#000086", "text": "Kabhi kabhi mere dil main khayaal ata hai,"}, {"text_idx": "#000087", "text": "Ke zindagi teri zulgon ki narm chaaon main,\nGuzarne paati to shadaab ho bhi sakti thi,"}, {"text_idx": "#000088", "text": "Yeh teergi jo meri zeest ka muaqaddar hai,\nTeri nazar ki shuaaon main kho bhi sakti thi,"}, {"text_idx": "#000090", "text": "Tera gudaaz badan teri neem-baaz ankhen,\nInhin haseen fasaanon main mehvv ho rehta,"}, {"text_idx": "#000091", "text": "Pukaartin mujhe jab talkhiyaan zamane ki,\nTere labon se halaavat ke ghoont pe leta,"}, {"text_idx": "#000093", "text": "Magar yeh ho na saka aur ab yeh aalam hai,\nKe tu nahin tera gham teri justaju bhi nahin,"}, {"text_idx": "#000094", "text": "Guzar rahi hai kuch is tarah zindagi jaise,\nIsay kisi ke sahaaray ke aarzuu bhi nahin,"}, {"text_idx": "#000095", "text": "Zamane bhar ke dukhon ko laga chuka hoon galay,\nGuzar raha hoon kuch anjani rah-guzaaron se,"}, {"text_idx": "#000096", "text": "Muheeb saaye meri samt barrhte aatey hain,\nHayaat o maut ke pur-haul kharzaaron se,"}, {"text_idx": "#000097", "text": "Na koi jaada-e-manzil na raushni ka suraagh,\nBhatak rahi hai khalaaon main zindagi meri,"}, {"text_idx": "#000098", "text": "Inhin khalaaon main reh jaaon ga kabhi kho kar,\nMain janta hoon meri ham-nafas magar yunhi,"}]